सेना के जवान की जमीन पर कथित कब्जा, माता-पिता को मारने की धमकी, देखें - VIDEO  
सेना के जवान एस स्वामी जम्मू-कश्मीर में तैनात
स्वामी का एक वीडियो संदेश वायरल हो रहा
प्रशासन ने जांच करके बताया कि जमीन विवादित
तेलंगाना के रहने वाले सेना के एक जवान ने आरोप लगाया है कि छह एकड़ की उनकी कृषि भूमि पर एक व्यक्ति ने कथित तौर पर कब्जा कर लिया है और उनके माता-पिता को मारने की धमकी भी दी.
सेना के जवान एस स्वामी जम्मू-कश्मीर में तैनात हैं. उनका एक वीडियो संदेश वायरल हो रहा है जिसमें वह दावा कर रहे हैं कि पी आंजनेयुलु नाम के एक व्यक्ति ने बिना उनकी जानकारी के कामारेड्डी जिले में उनकी जमीन पर कब्जा कर लिया.    
जवान के आरोप पर प्रतिक्रिया देते हुए कामारेड्डी जिले के कलेक्टर एन सत्यनारायण ने मंगलवार को कहा कि स्वामी और उनके पिता साई रेड्डी की शिकायत पर उन्होंने संबंधित अधिकारियों को मई में जरूरी कदम उठाने का निर्देश दिया था. जांच के बाद पता चला कि यह जमीन विवादित है और अधिकारियों ने 29 मई को रेड्डी को सिविल कोर्ट से संपर्क करने की सलाह दी थी.    
वीडियो में जवान ने कहा था, ‘‘ हमारे देश में सभी कहते हैं ‘जय जवान, जय किसान' लेकिन जवान या किसान की संपत्ति की कोई रक्षा नहीं है और उनके जमीन के मालिकाना हक के दस्तावेज किसी अन्य को दे दिए जाते हैं. यह आज मेरे साथ हुआ है, कल आपके साथ भी हो सकता है.''    

Respected @PMOIndia@nsitharaman@AmitShah This video came as a forward on whatsapp where an army jawan says while he is at border, his 6 acre agricultural land in Telangana is forcefully taken away from his family. Please solve his problem and keep armed forces stress free. pic.twitter.com/khA3iqzWKi
उन्होंने वीडियो में राजस्व विभाग और अन्य सरकारी विभागों पर आरोप लगाया है कि इनके संज्ञान में आने के बाद भी उन्होंने उचित प्रतिक्रिया नहीं दी.    
(इनपुट भाषा से)